Z A P I S N I K
 20. sjednice Vijeća Mjesnog odbora „Mimara“
održane 18. siječnja 2023. godine
u prostorijama MO Mimara, Vodnikova 15, s početkom u 17 sati


U 17 sati počinje 20. sjednica Vijeća Mjesnog odbora Mimara. Prisutni članovi Vijeća Mjesnog odbora (MO) Mimara su Lina Budak, Nada Jagetić, Ana Podnar i Iva Špoljar Šarić. 

Predsjednica Vijeća MO Mimara pozdravlja prisutne i konstatira da su na sjednici prisutni svi članovi Vijeća, čime su stečeni uvjeti za raspravu i pravovaljano odlučivanje.


DNEVNI RED


1. Korištenje prostora Mjesnog odbora „Mimara“ u 2023. godini
1. Upiti građana
1. Razno


Isti je prihvaćen te predsjednica Vijeća MO Mimara otvara raspravu o zapisniku s 19. sjednice Vijeća MO Mimara. Kako primjedbi na zapisnik nema, Vijeće jednoglasno prihvaća zapisnik s 19. sjednice Vijeća MO Mimara održane 7 prosinca 2022. godine.

1. Na početku sjednice, predsjednica Vijeća obavještava članove o obavezi ispunjavanja tablice glasanja koja će se objavljivati na webu zajedno sa zapisnikom sa sjednice. Isto tako, stigla je i zamolba od Gradskog ureda za mjesnu samoupravu, civilnu zaštitu i sigurnost da sazivamo sjednice radnim danom do 18 sati, kako bi djelatnici ureda mogli sudjelovati na njima.
 
Vezano za korištenje prostora Mjesnog odbora Mimara u 2023. godini, predsjednica Vijeća obavještava članove da je pristiglo 4 zahtjeva za korištenje prostora MO Mimara u ustaljenim terminima: 1) Društvo Krčana i prijatelja otoka Krka, 2) HDZ, 3) SDP i ZJN!. Još uvijek nisu stigli zahtjevi korisnika Bandić Milan 365 - Stranka rada i solidarnosti, Reda čuvara Grada Zagreba te Boxer klub Zagreb-Hrvatska. Nije zaprimljen nijedan zahtjev za korištenje prostora novih korisnika. Zaprimljeni zahtjevi su stavljeni na glasanje, te je rezultat glasanja sljedeći: 
	
	

	Članovi Vijeća
	Točka 1.

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+

	   



Slijedom navedenog, članovi MO „Mimara“ donose zaključak da prihvaćaju zaprimljene zahtjeve za korištenje prostora Mjesnog odbora Mimara u 2023. godini.

                                              Z A K L J U Č A K
l.  Političkoj stranci Hrvatska demokratska zajednica HDZ odobrava se povremeno korištenje dvorane u objektu mjesne samouprave, Zagreb, Vodnikova 15, utorkom  od 18.00 -19.00  sati.
2.  Prostor iz točke 1. ovog zaključka koristit će Hrvatska demokratska zajednica bez naknade.
3. Hrvatska demokratska zajednica se obvezuje sa prostorom prilikom korištenja postupati sa pažnjom dobrog gospodara.
4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


                                              Z A K L J U Č A K

l.  Političkoj stranci  SDP , Socijaldemokratskoj partiji Hrvatske odobrava se povremeno korištenje dvorane u objektu mjesne samouprave, Zagreb, Vodnikova 15, petkom od 19.00-21.00  sati.
2.  Prostor iz točke 1. ovog zaključka koristit će politička stranka SDP bez naknade.
3. SDP se obvezuje sa prostorom prilikom korištenja postupati sa pažnjom dobrog gospodara.
4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 

                                              Z A K L J U Č A K

l.  Političkoj stranci  Zagreb je naš ! odobrava se povremeno korištenje dvorane u objektu mjesne samouprave, Zagreb, Vodnikova 15, srijedom   od 17.00 -20.00  sati.
2.  Prostor iz točke 1. ovog zaključka koristit će Zagreb je naš ! bez naknade.
3. Zagreb je naš ! se obvezuje sa prostorom prilikom korištenja postupati sa pažnjom dobrog gospodara.
4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 

                                              Z A K L J U Č A K
l.  Društvu Krčana i prijatelja otoka Krka odobrava se povremeno korištenje dvorane u objektu mjesne samouprave, Zagreb, Vodnikova 15, ponedjeljkom  od 17.00 -20.00  sati.
2.  Prostor iz točke 1. ovog zaključka koristit će Društvo Krčana i prijatelja otoka Krka bez naknade.
3.  Društvo Krčana i prijatelja otoka Krka se obvezuje sa prostorom prilikom korištenja postupati sa pažnjom dobrog gospodara.
4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 



2. Predsjednica Vijeća obavještava članove o zaprimljenim upitima građana. Primili smo mail od L.D. iz zgrade na uglu Žerjavićeve ulice i Mažuranićevog trga u kojem se traži postavljanje dodatnih spremnika za papir i plastiku uz biootpad koji je do tada bio tamo. Zahtjev je proslijeđen u Čistoću i riješen je u roku od nekoliko dana. Također je stigao i mail od M.C.V. koja upozorava na nepropisnu vožnju po zelenoj površini i nogostupu na jugoistočnoj strani Mažuranićevog trga na dijelu na kojem vozila s kolnika odnosno parkirališnih mjesta pod naplatom prelaze na nogostup. Predlaže se postavljenje zaštitnih elastičnih stupića ili žardinjera. O tome je obaviješteno komunalno redarstvo, ali oni svojim izvidom nisu ništa utvrdili – došli su nekoliko dana kasnije i nisu našli nijedno prijavljeno vozilo. Ipak, navode da su prijavu dostavili nadležnom Gradskom uredu za mjesnu samoupravu, civilnu zaštitu i sigurnost. Predsjednica Vijeća predlaže donošenje zaključka o postavljanju žardinjera s cvijećem na ona parkirna mjesta na parkingu na južnoj strani Mažuranićevog trga na koja automobili ne mogu pristupiti s ceste, pa onda voze po nogostupu i zelenoj površini. Isto tako, traži se postavljanje sigurnosnih kamera na uglu Žerjavićeve ulice i Mažuranićevog trga kako bi se mogli lakše uhvatiti prijestupnici. Prijedlog se stavlja na glasanje i rezultati su sljedeći:
	
	

	Članovi Vijeća
	Točka 2.

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+

	*  ZA = +
	

	    PROTIV = -
	

	    SUZDRŽAN = 0
	



Slijedom navedenog, članovi MO „Mimara“ donose zaključak kojim traže postavljanje žardinjera s cvijećem na ona parkirna mjesta na parkingu na južnoj strani Mažuranićevog trga na koja automobili ne mogu pristupiti s ceste, pa onda voze po nogostupu i zelenoj površini. Isto tako, traži se postavljanje sigurnosnih kamera na uglu Žerjavićeve ulice i Mažuranićevog trga kako bi se mogli lakše uhvatiti prijestupnici.



ZAKLJUČAK
             Postavljanje žardinjera s cvijećem na južnoj strani Mažuranićevog trga   
0. [bookmark: _Hlk99355106]Vijeće Mjesnog odbora „Mimara“ traži postavljanje žardinjera s cvijećem na ona parkirna mjesta na parkingu na južnoj strani Mažuranićevog trga na koja automobili ne mogu pristupiti s ceste, pa onda voze po nogostupu i zelenoj površini.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.


ZAKLJUČAK
                 Postavljanje sigurnosnih kamera na uglu Žerjavićeve ulice i  Mažuranićevog  
                                                                               trga
0. Vijeće Mjesnog odbora „Mimara“ traži postavljanje sigurnosnih kamera na uglu Žerjavićeve ulice i  Mažuranićevog trga kako bi se  mogli  lakše uhvatiti prestupnici.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.


U nastavku, članovi MO Mimara raspravljaju o niskoj razini čistoće unutar mjesnog odbora. Ističu lokacije koje je potrebno dodatno očistiti: područje oko i ispod klupa na južnoj strani Ulice Izidor Kršnjavi (kod Srednjoškolskog igrališta) kao i oko stolnoteniskih stolova u Crnatkovoj ulici.  Prijedlog se stavlja na glasanje i rezultati su sljedeći:
	
	

	Članovi Vijeća
	Točka 3.

	Iva Špoljar Šarić
	+

	Lina Budak
	+

	Ana Podnar
	+

	Nada Jagetić
	+

	*  ZA = +
	

	    PROTIV = -
	

	    SUZDRŽAN = 0
	



Slijedom navedenog, članovi MO „Mimara“ donose zaključak kojim traže od Čistoće da se očisti područje oko i ispod klupa na južnoj strani Ulice Izidor Kršnjavi (kod Srednjoškolskog igrališta) kao i oko stolnoteniskih stolova u Crnatkovoj ulici. 


ZAKLJUČAK

                Čišćenje oko i ispod klupa na južnoj strani Ulice Izidor Kršnjavi i oko stolnoteniskih stolova u Crnatkovoj ulici  
 
0. Vijeće Mjesnog odbora „Mimara“ traži od Čistoće da se očisti područje oko i ispod klupa na južnoj strani Ulice Izidor Kršnjavi (kod srednjoškolskog igrališta) kao i oko stolnoteniskih stolova u Crnatkovoj ulici.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.



Predsjednica Vijeća obavještava članove o dodjeli Nagrade Grada Zagreba te Nagrade Zagrepčanka godine. Materijali će se članicama proslijediti mailom. 


Završno se raspravlja o aktualnostima na području MO Mimara, o već donesenim zaključcima te o njihovom izvršenju. Članovi MO Mimara ističu kako nemaju nikakve povratne informacije o zaključcima te zahtijevaju od Vijeća Gradske četvrti da ih obavijesti o istima. 
Ponavljaju se sljedeći zaključci: 
· MO Mimara traži od Gradske četvrti završetak sanacije atletske staze na Srednjoškolskom igralištu kao i cjelokupnu obnovu i uređenje navedenog igrališta.

· MO Mimara traži od Gradske četvrti uključenje OŠ Izidor Kršnjavi i V. Gimnazije u obnovu paralelno s Muzejom Mimara budući da se radi o istom kompleksu.

· MO Mimara traži od Gradske četvrti uklanjanje praznog kioska u Vodnikovoj ulici jer kiosk mjesecima ne radi i samo zauzima prostor nogostupa namijenjen pješacima.

· MO Mimara traži od Gradske četvrti uklanjanje ZET-ovog kioska na Mažuranićevom trgu koji je zatvoren i ne radi ili stavljanje istog u funkciju.

· MO Mimara traži od Gradske četvrti rješavanje problema s beskućnima koji spavaju u Crnatkovoj te ispred hotela Westin i muzeja Mimara i obavještavanje Centra za socijalnu skrb Zagreb – Podružnice Centar o uočenom problemu naših sugrađana koji nemaju krov nad glavom.  

· MO Mimara traži od Gradske četvrti sprečavanje prometa (vožnje) vozilima po Rooseveltovom trgu (ispred muzeja Mimara) postavljanjem pomičnih žardinjera ili slično. Tamo se ponekad zaustavljaju školski autobusi, ali to nije svakodnevno te bi za to trebalo koristiti autobusnu stanicu na Mažuranićevom trgu. 

· MO Mimara traži od Gradske četvrti hitno rješavanje problema nepropisnog parkiranja automobila na pločniku ispred i oko noćnog kluba H2O, kao i na nogostupu ispred istočne strane hotela Westin (u dijelu ispred noćnog kluba Ray i trgovine DM), a sada i južnije po zelenoj površini.

· MO Mimara traži od Gradske četvrti postavljanje lanca ispred Državnog arhiva na Marulićevom trgu kako bi se spriječilo parkiranje po parku.

· MO Mimara traži od Čistoće redovito čišćenje stajališta za tramvaje u Savskoj, Vodnikovoj i na Rooseveltovom trgu budući da su nadstrešnice na tim stanicama izrazito prljave.

· MO Mimara traži od Čistoće redovito čišćenje i pranje obje strane Crnatkove ulice uključujući i južni dio nogostupa koji je odvojen zelenom površinom od ceste.


Kako više nije bilo pitanja ni komentara, članovi Vijeća MO“ Mimara“ dogovaraju termin sjedeće sjednice za 15. veljače 2023. godine u 17.00 sati.


Sjednica je završila u 17:40 sati. 



Zapisnik vodila: Iva Špoljar Šarić

Zagreb, 18. siječnja 2023.

Klasa :024-08/23-003/138
Urbroj:251-13-11-1/007-23-2



Predsjednica Vijeća
Mjesnog odbora „Mimara“

[bookmark: _GoBack]Iva Špoljar Šarić, v.r.

